open-index/open-wikipedia-markdown huggingface dataset:
Клаудиу Кешеру

**Клаудиу Кешеру** (роден на 2 декември 1986, во Орадеа) — романски фудбалер, напаѓач на Лудогорец и на романската репрезентација.

## Титули
#### Стеауа Букурешт
***[[Лига 1 (Романија)|Романско првенство]]** (1) : 2013-2014

## Надворешни врски
*Клаудиу Кешеру на soccerway 
*Клаудиу Кешеру на transfermarkt 
*Клаудиу Кешеру на espn 
*Клаудиу Кешеру на whoscored
*Клаудиу Кешеру на goal.com 

Категорија:Живи луѓе
Категорија:Романски фудбалери
Категорија:Фудбалери на ФК Нант
Категорија:Фудбалери на ФК Бастија
Категорија:Фудбалери на Ал-Гарафа
Категорија:Фудбалери на ФК Стеауа Букурешт
Категорија:Фудбалери на ПФК Лудогорец (Разград)
Категорија:Родени во 1986 година
Назад во високиот живот

**Назад во високиот живот** - (англиски: *Back in the High Life*) - албум на британскиот музичар Стив Винвуд (Steve Winwood) од 1986 година.

## Технички информации
Албумот е објавен од страна на дискографската куќа „Ајланд рекордс“ (Island Records Ltd.) во 1986 година. Продуценти на албумот се Стив Винвуд и Рас Тајтелман (Russ Titelman), сниматели биле Том Лорд Алџ (Tom Lord Alge) и Џејсон Корсаро (Jason Corsaro), а албумот го миксирал Том Лорд Алџ.

## Содржина
На албумот се наоѓаат осум песни:

Страна 1:
* Higher Love (5:45)
* Take It As It Comes (5:20)
* Freedom Overspill (5:33)
* Back in the High Life Again (5:33)

Страна 2:
* The Finer Things (5:47)
* Wake Me Up On Judgment Day (5:48)
* Split Decision (5:58)
* My Love’s Leavin’ (5:19)

Сите песни на албумот се дело на Стив Винвуд и Вил Џенингс (Will Jennings), освен: „Freedom Overspill“, која ја напишале Винвуд, Џорџ Флеминг (George Fleming) и Џејмс Хукер (James Hooker); „Split Decision“, која е дело на Винвуд и Џо Волш (Joe Walsh); и „My Love’s Leavin’“, напишана од Винвуд и Вивиен Стеншел (Vivian Stanshall)

## Наводи

Категорија: Поп албуми
Категорија: Албуми на Стив Винвуд
Категорија: Изданија на Ајланд рекордс
Категорија: Поп албуми од 1986
Ѕвездена атмосфера

**Ѕвездена атмосфера ** — надворешната област од зафатнината на една ѕвезда, која се наоѓа над ѕвезденото јадро, зрачната зона и конективната зона. Таа е поделена на неколку области со различни одлики:

* Фотосферата, која е најнизок и најстуден слој на атмосферата е обично единствениот видлив дел. Светлината која ја напушта површината на ѕвездата главно доаѓа од овој слој и поминува низ повисоките слоеви. Фотосферата на Сонцето има  температура од околу 5.770 К до 5.780 К. Ѕвездените дамки се студени региони со нарушено магнетично поле кои се на површината на фотосферата.
* Над фотосферата се наоѓа хромосферата. Овој дел од атмосферата првично се лади и подоцна се загрева 10 пати повеќе отколку температурата на фотосферата.
* Над хромосферата се наоѓа преодна област, каде температурата расте брзо на растојание од 100 км.
*Најдалечниот дел од ѕвездената атмосфера е короната, бледа плазма која има температура над еден милион келвини. Додека повеќето ѕвезди на главната низа имаат преодни области и корони, ова не е случајот со сите развиени ѕвезди. Можно е само некои џиновски ѕвезди и суперџиновски ѕвезди да поседуваат корони. Еден нерешен проблем во ѕвездената астрофизика е како короната може да се загрева на толку високи температури. Одговорот се наоѓа во магнетните полиња, но механизмот и начинот не се познати.

За време на целосно затемнување на Сонцето фотосферата на Сонцето е прикриена, покажувајќи ги останатите слоеви на атмосферата. За време на затемнувањето на Сонцето, хромосферата изгледа како тенок розовкаст лак, и короната може да се набљудува како праменест ореол. Истата појава при затемнувањето кај двојните ѕвезди може да ја направи видлива хромосферата на џиновските ѕвезди.

## Поврзано
* Сесилија Пејн-Гапошкин

## Наводи

Категорија:Ѕвездена астрономија
Тјурингова награда

__БЕЗСОДРЖИНА__

**Тјурингова награда** (, формално: *ACM A.M. Turing Award*) — престижна награда која ја доделува Здружението за сметачка машинерија (ACM) на личности со придонеси од „голема и трајна техничка важност на полето на информатиката“. Наградата важи за највисокото прознание што може да го добие еден информатичар и неформално се смета за „Нобелова награда за информатика“.

Наречена е во чест на британскиот математичар Алан Тјуринг (1912-1954) и академски работник во Манчестерскиот и Кембричкиот универзитет. Тјуринг се смета за основоположник на теоретската информатика и вештачката интелигенција. Од 2007 до 2013 г., заедно со наградата се доделувале и 250.000 американски долари, со парична помош од „Интел“ и „Гугл“. Почнувајќи од 2014 г. паричниот дел од наградата е накачен на милион долари, со парична помош исклучиво од „Гугл“.

Прв добитник на наградата (1966) бил Алан Перлис од универзитетот „Керниги Мелон“, а првата наградена жена (2006) била Френсис Елизабет Ален од ИБМ.

## Наградени

## Поврзано
* Медал „Џон Фон Нојман“
* Нобелова награда
* Шокова награда
* Неванлинина награда

## Наводи

## Надворешни врски

*  
* Интервјуа со добитниците на Тјуринговата награда (видео) 
* Ликовен приказ на добитниците на Тјуринговата награда 

Категорија:Информатички награди
Категорија:Меѓународни награди
Награда
Малколм Тарнбул

**Малколм Блај Тарнбул** (; р. 24 октомври 1954) — австралиски политичар, водач на Либералната партија и тековен премиер на државата почнувајќи од септември 2015 г.  пратеник за Вентворт, Нов Јужен Велс од 2004 г. до денес.

Тарнбул ја посетувал Сиднејската гимназија, па запишал право на Сиднејскиот универзитет и дипломирал општествени и правни науки. Потоа добил Родсова стипендија и се запишал на колеџот „Брејзноуз“ на Оксфордскиот универзитет, каде дипломирал граѓанско право. Пред да стане политичар,  работел како новинар, правник, инвестициски банкар и стопанисувач со ризичен капитал. Од 1993 до 2000 г. служел и како претседател на Републиканското движење на Австралија.

Во 2007 г., Тарнбул накратко служел како министер за животна средина и водостопанство во кабинетот на Џон Хавард, па во септември следната година бил избран за водач на Либералната партија, и со тоа станал водач на опозицијата. Во 2009 г. застанал на страна на мерките за стакленички гасови предложени од владеачката Лабуристичка партија, што предизвикало поделба меѓу членството на Либералната партијата. Поради ова се свикани нови избори за водач на партијата, на кои Тарнбул изгубил од Тони Абот за еден глас. Во прво време бил со намера да ја напушти политиката, но потоа се премислил, останал на пратеничкото место, па во септември 2013 г. станал министер за комуникации во владата на Абот.

Во септември 2015 г., Тарнбул застанал како противкандидат на Абот за водство на партијата, и го освоил местото со 54 гласа наспроти Аботовите 44. Со тоа, веќе следниот ден го заменил и на функцијата премиер на Австралија.

## Поврзано
* Тарнбулова влада
* Либерална партија на Австралија
* Премиер на Австралија

## Наводи

## Надворешни врски

*Матична страница 
*Парламентарен профил 

Категорија:Премиери на Австралија
Категорија:Австралиски политичари
Категорија:Политичари од Либералната партија на Австралија
Категорија:Австралиски министри
Категорија:Австралиски адвокати
Категорија:Австралиски новинари
Категорија:Австралиски банкари
Категорија:Австралиски стопанственици
Категорија:Луѓе од Сиднеј
Категорија:Родени во 1954 година
Категорија:Живи луѓе
Тенис на Летните олимписки игри

**[[Тенис]]от** бил на програмата на **[[Летните олимписки игри]]** од првите игри во 1896, но бил исфрлен од програмата по игрите во 1924 поради спор меѓу Меѓународната тениска федерација и Меѓународниот олимписки комитет во врска со аматерскиот статус на натпреварувачите. Тенисот се вратил на програмата како показен спорт во 1968 и 1984, а од игрите во 1988 станал редовен спорт и се играл на сите следни изданија на игрите.

Во 1896, 1900, 1904, 1988, and 1992, губитниците во полуфиналните двобои добивале бронзен медал. Во сите други изданија бил одржан натпревар за бронзен медал.

Почнувајќи од игрите во 2004, резултатите од игрите се сметаат на АТП и ВТА листите во поединечно за календарската година. И покрај тоа што бодовите кои се добиваат се пониски од бодовите кои се добиваат на Гренд слем турнирите, олимписките турнири добиле на важност од нивното повторното воведување, и многу играчи, критичари и спортски експерти сметаат дека освојувањето на златниот медал на Олимписките игри е исто толку престижно, или попрестижно од освојување на Гренд слем титула. За играчите кои имаат освоено Олимписки златен медал и сите четири Гренд слем титули се вели дека имаат освоено Златен слем.

## Подлога
Подлогата на терените за играње е различна кај различни Олимписки игри. Од 1984, сите олимписки турнири биле одиграни на тврда подлога освен игрите во 1992 (каде се играло на Земјина подлога) и игрите во 2012 (каде се играло на тревна подлога). Менувањето на подлогата на одредени играчи им дава различни предности и слабости кои не се видени во другите олимписки спортови.

## Натпревари
*(п) = показен спорт*

## Табела на медали

### Сите изданија (1896–1924, 1988–2012)

### Повеќекратни медалисти (1896–2012)

## Распределба на бодови
Асоцијацијата на тениските професионалци и Женската тениска асоцијација доделуваат бодови во поединечна конкуренција за играчите кои се натпреваруваат на Олимписките игри. Тие бодови се сметаат само за време на соодветната календарска година.





## Поврзано
* Тенис на Средоземните игри
* Список на освојувачи на олимписки медали во тенис

## Наводи

## Надворешни врски
*Olympic Tennis Event website   (International Tennis Federation)


Категорија:Спортови на Летните олимписки игри
Лев Против

**Лев Против** е непрофитна организација, која има задача да спречи пушење и пиење на алкохолни пијалаци на јавни места, а истовремено и поттикнување на здрав начин на живот и да дадат јасна порака за дека пушењето и пиењето на алкохолни пијалаци лошо влијаат (особено на младите генерации).

## Активност
Активистите на проектот Лев Против акциите ги извршуваат на јавните места со тоа што спречуваат употреба на наркотични средства како што се алкохолот и цигарите. За време на извршувањето на акциите активистите ги предупредуваат лицата што го прекршуваат законот, (т.е пушат или пијат) на места каде што е забрането да се извршува истото дејство (паркови, игралишта, училишта). Доколку некое лице не се согласува да ја згаси цигарата, активистите ја прскаат цигарата со вода од специјални прскалки. Бројот на активисти секојдневно се зголемува, а прекршувањето на законот (пиење и пушење на јавни места) се снима со камера кои понатака се монтираат и се пуштаат на интернет да се шират. Движењето на оваа организација е застапено во Руската Федерација и Украина.

## Финансирање
Во 2014 година од буџетoт се издвоени 5 200 000 рубљи (приближно 70 000 евра) за финансирање на проектот "Лев Против".

Во 2015 година како поддршка на проектот "Лев Против" се издвоени 7 002 000 рубљи (приближно 94 000 евра).

## Слични организации во Русија
* «СтопХам»
* «Хрюши Против»

## Надворешни врски
* 
* 
* 

Категорија:Непрофитни организации во Русија
Ендерун

**Ендерун** (; турски: *Enderun*, отомански јазик: اندرون مکتب) — термин користен во Отоманското Царство кој ја означувал „внатрешната служба“ во царскиот двор задолжена за приватната служба на отоманските султани, наспроти државно-административната „надворешна служба“ (Бирун). Неговото име потекнува од местоположбата на апартманите на Султанот во внатрешниот двор на Топкапи-сарај. Негов водач бил Капи-ага.

Внатрешната служба била поделена на четири сектори. Во опаѓачки редослед на значење, тие биле: *Хас Ода*, Трезор (*Хазине*), (*Килар-Хас*) и *Бујук* и *Кучук Одлатар*. Меѓу одговорностите на внатрешната служба, исто така, било и управувањето со училиштето во палатата, каде што избраните млади христијански момчиња се собирале преку системот Девширме, и биле обучувани за највисоки државни функции. Овие момчиња служеле тогаш како страници во внатрешната служба и биле познати како *[[ич оглан]]*.

Внатрешната служба била исто така значајна за неговото вработување на глувонеми (*дилсиз*). Тие дејствувале како чувари и придружници, и поради нивната посебна природа често им биле доверувани многу доверливи задачи, вклучувајќи и погубувања. Нивниот број варирал, но тие никогаш не биле многубројни. Тие имале сопствени униформи, свој претпоставен водач (*башдилсиз*), и иако многумина биле писмени, тие исто така комуницирале на свој посебен знаковен јазик.

## Наводи

Категорија:Отоманско општество
Категорија:Топкапи-сарај
Категорија:Отомански двор
Џејми Оливер

**Џејмс Тревор** "**Џејми**" **Оливер**, MBE (роден на 27 мај 1975) — англиски славен готвач и сопственик на ресторани, познат и по неговите телевизиски емисии за храна, како и по книгите за готвење, а од неодамна и по неговата кампања за подобра едукација за храната.

## Детство
Оливер е роден и израснал во село во Клаверинг. Неговите родители имале ресторан, каде што тој вежбал готвење. Се школувал во училиштето Њупорт Фри Грамар.

Оливер го напуштил школувањето на возраст од 16 години со освоени две квалификации, за уметност и геологија и заминал на дошколување во колеџот Вестминстер Кингсвеј.

## Кариера

Неговото прво вработување било во италијански ресторан, каде стекнал искуство во подготвување на италијанска храна. Станал пријател со својот ментор Џенаро Конталдо, кого подоцна Џејми го вработил да го води неговиот италијански ресторан. Оливер продолжил да работи во „Ривер кафе“, каде во 1997 година е забележан од BBC. Џејми Оливер се појавил во документарецот за ресторанот, „Божик во Ривер кафе“ („Christmas at the River Cafe"). Во 1999 година, почнува да се прикажува неговото ТВ шоу *Гола кујна* (*The Naked Chef*), а неговата книга со рецепти танува бестселер во Обединето Кралство. Истата година, Оливер е поканет да подготви ручек за тогашниот премиер Тони Блер.

Во јуни 2000 година, Оливер стана заштитно лице на британскиот синџир на супермаркети Сеинсберис, со кои потпишал договор вреден 2 милиони долраи годишно. Во јули 2011 година, по единаесет години, сиработката е прекината, а последната телевизиска реклама се појавила за Божик 2011 година.

По три снимени серии од *Гола кујна* (*Гола кујна*, *Враќање на голата кујна* и *Среќни денови со голата кујна*) за Би-Би-Си, Оливер продолжил да соработува со Канал 4, каде неговите први серии биле документарни, *Кујната на Џејми* (*Jamie's Kitchen*) по што следувало отворање на 15 ресторани во Лондон. Ресторанот во Вестленд, Лондон, продолжил со обука на млади кои имаат лошо минато.

## Наводи

## Надворешни врски

Категорија:Готвачи
Категорија:Живи луѓе
Категорија:Англичани
Категорија:Водители
Категорија:Членови на Редот на Британската Империја
Категорија:Родени во 1975 година
Граѓанска војна во Сирија

400px|мини

**Граѓанска војна во сирија** познато и како **Бунт во Сирија** — тековен вооружен конфликт помеѓу претставниците на власта и опозицијата во Сирија. Почнала на 15 март 2011 година со истовремени демонстрации во повеќе сириски градови против сириската влада и претседателот на Сирија, Башар Ал Асад, под влијание на Арапската пролет. Протестите и демонстрациите подоцна прераснале во вооружен судир, а во 2012 година судирот преминал во граѓанска војна. 

Во пролетта, 2011 година, сириската влада ја користи Војската на Сирија во гушење на протестите и демонстрациите. Неколку градови биле опседнати, а во некои градови сириската војска користела и огнено оружје на демонстрантите. Овој потег довел до револт во самите линии на вооружените сили, па еден број од припадниците на војската дезертирал и се приклучил на демонстрантите, а подоцна ја формирале Слободната армија на Сирија. Сириската власт сите вооружени формации ги оценувала како терористички т.е. дошло до вооружен судир помеѓу бунтовниците и регуларната војска.

Од јануари 2015 година, бројката на смртност пораснала на 220,000, а според проценките од април 2015 и до 310,000 жртви.

И едната и другата страна во конфилктот се обвинети дека правеле воени злосторства, ѕверства и тортура над затвореници како и користење на цивили како жив штит.

Сериозноста на катастрофата во Сирија беше наведена од страна на Обединетите Нации и многу меѓународни организации. Повеќе од 7.6 милиони Сиријци беа раселени, повеќе од 5 милиони побегнаа од државата во соседните држави како Турција, Либан, Јордан, Ирак, Египет и Кувајт, и неколку стотици илјади побегнаа во подалечните земји како Германија и Грција и станаа мигранти. Милиони останати беа оставени во ниски животни услови со недостаток на храна и вода за пиење.

## Наводи

Категорија:Арапска пролет

Категорија:Граѓански војни
Категорија:Историја на Сирија
Категорија:Верски војни
Захарија (пророк)

[thumb|Захарија на фреска од [Систинската капела]]
**Свети пророк Захарија** — старозаветен пророк и татко на Св. Јован крстител.

## Животопис
Захарија потекнувал од свештеничкото Ароново племе. Тој и жена му Елисавета долго време немале деца и постојано го молеле бога да добијат пород, така што, кога биле во поодминати години, поради нивниот побожен живот, Господ им ги послушал молитвите и им се родил синот Јован. Захарија го завршил животот маченички, зашто бил погубен од Иродовите војници, покрај олтарот.

## Наводи

Категорија:Христијански светци
Категорија:Захарија (библиска книга)
Категорија:Мали пророци
Категорија:Светци од Стариот завет
Категорија:Библиски пророци
Категорија:Старозаветни пророци
Амам на Коџа Мустафа (Струмица)

**Амамот на Коџа Мустафа ** — поранешен амам кој се наоѓал во градот Струмица.

Амамот бил изграден во денешниот централен дел на градот на улица Ленинова. Тој бил откриен во март 1983 година со краткотрајното заштитно археолошко истражување при рушењето на куќи изградени по 1922 година а за изградба на станбена зграда во близина на денешната зграда на собранието. Амамот бил изграден од Коџа Мустафа во времето на султанот Бајазит II (1481-1512) кога дарителот Коџа Мустафа Паша станал везир при Високата порта.

Од амамот биле откриени шест простории, резервоарот за вода и влезот од јужната страна. Амамот зафакал површина од 145м2 со дебелина на ѕидовите од 90 сантиметри и со различна височина на сочуваност на ѕидовите од 1,30 до 4 метри кои биле пресечени со поставувањето на темелите на станбените објекти меѓу двете светски војни кога било целосно уништени и куполното засведување на просториите. Со краткотрајните археолошки истражувања било констатирано дека  во  внатрешноста  влезовите и  другите  функционални елементи кади - гуртни биле уништени, а сегментарно биле зачувани делови од камен под од плоснати камени плочи што укажува на престанок на активноста на амамот и пренамена за затвор во првите години на XX век.

Ориентацијата на амамот е север - југ, а поголем дел од просторите имаат квадратна основа на југоисточната страна додека една со правоаголна  основана северозападната страна. Амамот имал мали влезови со ширина од 70 см. висина 1,70 см. а граден бил од печена тула. При градењето биле користени конструктивни елементи  пандантифи, лакови преземемени од локалната византиска традиција, засведувањето на просторите со куполно и полубачвесто засведување. Според сегментите од деловите од куполите тие биле перфорирани со мали ѕвездести отвори, а внатре бил украсен со сина боја во калотите црвена и на ѕидовите и сталактитите на аглите.

Амамот со одлука на комисија на тогашниот Републички завод за заштита бил срушен, а на негово место била изградена станбена зграда.

## Наводи

Категорија:Згради и градби во Струмица
Коџа Мустафа
Коџа Мустафа
Телеканал А1

**Телеканал А1** — македонска регионална ТВ куќа основана во декември 2014 година со седиште во Струмица.

„Телеканал А1“ се емитува на честотата на поранешната валандовска телевизија „ВТВ“ откако во мај 2013 година поранешниот сопственик и актуелен директор Димче Балески ја продал на фирмата Емперијан визион ДООЕЛ од Скопје. Со продажбата, телевизијата стекнала регионална концесија и го поеселила своето седиште од Валандово во Струмица, а во јавноста се јавија контроверзи околу користењето на брендот „А1 телевизија“ на згаснатата прва приватна национална телевизија во Македонија во сопственост на Велија Рамковски.

## Наводи

Категорија:Телевизии во Струмица
Категорија:Појавено во 2014 година во Македонија
Михаелис–Ментенова кинетика

мини|320|Михаелис–Ментенова сатурациска крива за ензимска реакција на која е прикажан односот помеѓу коннцентрацијата на супстрат и брзината на ензимската реакција.

Во биохемијата, **Михаелис–Ментеновата кинетика** е еден од најпознатите модели кои ја опишуваат ензимската кинетика. Наречена е според германскиот биохемичар Леонор Михаелис и канадската докторка Мод Ментен. Овој модел ја опишува брзината на ензимската реакција v во случаи каде количеството на супстрат [S] е поголемо од количеството на ензим. Равенката е

: v = \frac{d [P]}{d t} = \frac{ V_\max {[S]}}{K_\mathrm{M} + [S]} .

Во равенката, V_\max ја претставува максималната брзина која може да се постигне од системот, односно кога сите активни места на ензимот ќе се заситат, при што колку и да се зголемува концентрацијата на супстратот поголема брзина не може да се постигне. Михаелисовата константа K_\mathrm{M} претставува концентрацијата на супстрат при која брзината на реакцијата е половина од максималната V_\max.

## Наводи

Категорија:Хемиска кинетика
Категорија:Ензимска кинетика
Амам на Сејид Ибрахим Челеби (Струмица)

**Амамот на Сејид Ибрахим Челеби** — поранешен амам кој се наоѓал во градот Струмица.

Амамот се наоѓа на денешната улица Ѓуро Ѓаковик бр. 25 во приватен двор, источно од Орта џамија. Амамот бил завештание на богатиот турчин Сејид Ибрахим Челеби чија професија не е позната. Овој турчин освен амам изградил и чешми и довел вода од реката Тркања за функционирање на амамите.

Амамот е многу оштетен и не е археолошки истражен. Од архитектурата се гледа само една просторија без куполното засведување која некогаш  ја  имала. Поради заробеноста во земја, не постојат податоци за големината на амамот но од оштетените ѕидови кои се гледат сега на северната западната страна со височина од околу 180 см дебелина 90 см не можат да се дадат податоци за карактерот на амамот, односно дали бил јавен или приватен. Ѕидањето на ѕидовите е изведено со камен вар и печена тула, а димензиите на просторијата која се оформува поради натрупаноста со земја останува непозната.

Според застапените градежно конструктивните елементи врз кои се присутни големи оштетувања видлива е примената на прекршени лакови типични за исламски објекти поизразито зачувани на северниот и западниот ѕид. За времето до кога амамот бил во функција и од кои причини се настанати оштетувањата не се сочувани податоци. Според, Александар Стојановски времето на неговото градење би можело да се смести во 16 век.

## Наводи

Категорија:Згради и градби во Струмица
Сејид Ибрахим Челеби
Сејид Ибрахим Челеби
Категорија:Урнатини во Македонија
Амам (Градско Балдовци)

**Амамот** — поранешен амам кој се наоѓал во селото Градско Балдовци, Општина Струмица.

Амамот бил изграден северозападно од селото во месноста Бел Бунар, во близина на денешното спортско игралиште и реката Тркања. Според Стојан Митев жител на оваа село амамот бил сочуван до 1950 година. Но, по овој период тој целосно бил срушен.
 
Денес од амамот се сочувани само контури кои се под земја а во негова непосредна близина сè уште постои изворот Бојана од кој според Митев се снабдувал со вода. Имајќи ги предвид контурите и дел од фрагментите од некогашната ѕидарија од амамот и димензиите овој објект – бања е од типот семејни амами. За амамот не се сочувани податоци од кој бил изграден но употребата на градежниот материјал хоросан малтер, доцно средновековна тула која е присутна на локацијата изграден е во 17 век кога во струмичкиот регион било доселувано турско-османско население 
од Анадолија во руралните населби.

## Наводи

Категорија:Градско Балдовци
Градско Балдовци
Градско Балдовци
Амам (Сарај)

**Амамот** — поранешен амам кој се наоѓал во селото Сарај, Општина Босилово.

Амамот бил изграден северозападно од селото Сарај, Струмичко и од него е сочуван само мал дел. Се наоѓа на приватен имот – нивата на Зоран Китанов од тоа село. Од амамот е сочуван само источниот ѕид на една од просториите со купола според обрушувањата и темелните остатоци амамот е од типот семејни  амами.

Амамот имал квадратна основа и според остатоците од еродираната ѕидарија и керамика во околината имал димензи 6х6 метри. Од амамот не се  сочувани функционални елементи но висината на источниот ѕид од 2 метри со мал дел од зачуваните коструктивни елементи на основата на куполата која постоела до 1945 година. Може да се констатира дека и овој амам е еден од постарите објекти изграден во 17 век за потребите на муслиманското население. Амамот за своето функционирање со вода се снабдувал од реката Турија.

## Наводи

.

Категорија:Сарај (Струмичко)
Сарај
Сарај
Категорија:Урнатини во Македонија
Ески амам (Банско)

**Ески амам**или Старата голема бања — поранешен амам кој се наоѓал во селото Банско, Општина Струмица.

За градителот на објектот не се сочувани податоци но имајќи го предвид фактот дека кај турското население останало името Екси Амам веројатно е дека овој објект е еден од најстарите амами кои биле изградени во ова село. Амамот е изграден во источниот дел од селото, југозападно од Римската терма и според начинот на градба масивни дебели ѕидови градени од камен, вар, тула како и организацијата на ентериерот од археолозите бил утврден како амам за јавна намена. Следејќи ги пишаните извори на турската администрација за населбата како и меморираното име за амамот Екси, тој бил изграден во 16 век. Првобитно бил конципиран со три простории со голема квадратна централна со голем длабок базен и две помали на јужната и на источната страна со мали кади. На амамот во првите децении на 20 век биле додадени и простории за сместување на  североисточната страна.

Амамот функционирал и како двоен за мажи до половина од денот и за жени во втората половина, а ваквото функционирање се задржало крајот на 19 век. Амамот зафака површина од 242 м, а сочувана висина земено од центарот на големиот базен до централната голема купола изнесува 9 метри. Висината на ѕидовите од подот до почетокот на куполите изнесува 2 метри, а ѕидовите се со дебелина од 1 метар. Трите влеза кои се поставени на северната и источната страна ги следи едниот влез во ентериерот преку кој се влегувало во помалата просторија од јужната страна со мали кади. Просечна висина на влезовите изнесува 1,70 см и ширина 70 см. на север пред нив била поставена соблекувална Xемекам со влез од север.

Во големата просторија најдоминатен е длабокиот базен во кој се влегувало со скали и е со длабочинна 1,40 см. а неговите димензии се 6,8х8,7метри. Во внатрешноста исто така доминира во големата централна просторија куполата која налегнува врз пандантифи и нејзиниот дијаметер изнесува 8,5метри. Амамот се снабдувал со термална вода преку тубуси од изворот парило кој се наоѓа околу 50 метри јужно. Карактеристично за овој амам е што осветлувањето во централната голема просторија е обезбедено преку мал прозорец на западниот ѕид, а осветлувањето на помалите простории е извршено преку мали кружни отвори на малите куполи.

Денеска не се сочувани податоци каков бил покривот првобитно над централната купола, но сегашниот е изведен од лим и е на четири води. Амамот имал водосклад (резервоар за вода) на јужната страна и прегради за акумулирање на топла и студена вода. Во внатрешноста на источната просторија во ѕидовите се оформени слепи ниши. Амамот е во лоша состојба поради престанување на неговото функционирање.

## Галерија


Податотека:Hammam in Bansko, Strumica (2).jpg|Поглед кон турската бања
Податотека:Hammam in Bansko, Strumica (3).jpg|Поглед кон турската бања
Податотека:Hammam in Bansko, Strumica (4).jpg|Поглед кон турската бања


## Наводи

Категорија:Бањи во Банско
Банско
Банско
Амам на Мехмед Ага (Баница)

**Амамот на Мехмед Ага** — поранешен амам кој се наоѓал во селото Баница, Општина Струмица.

Амамот се наоѓа западно од селската џамија и е од типот семејни амами. Изграден е од камен, вар и печена тула но е многу оштетен.

Амамот  е  со  димензи  8х12  метри  и  имал  четири  простории.  Според темелните остатоци истиот имал правоаголна основа и не бил голем. Од овој објект сочувана е само една просторија со оштетена купола и ѕид најјужната страна. Според сочуваноста на оваа просторијата која е со  димензи од 3х3 метри може да се заклучи дека амамот имал простории за мажи и жени. Имајќи ја предвид колонизацијата на турско доселено население до 17 век во Македонија амамот бил најверојатно изграден во овој период. Од останатите три простории од кои се сочувани само темели може да се заклучи дека овој објект немал јавна намена, односно можеме да го определиме како семеен, а според информациите добиени од жител на с.Баница, тој бил изграден од Мехмет Ага кој имал имот во селото.

Според сочуваната купола на која се сочувани перфорации, кружни отвори амамот имал висина од 4 метра, но поради големите оштетувања  на  просториите и отсуство на функционални елементи не е можно по конретно определување на намената и функцијата на просториите.

## Галерија


Податотека:Hammam in Banica, Strumica (1).JPG|
Податотека:Hammam in Banica, Strumica (2).JPG|
Податотека:Hammam in Banica, Strumica (4).JPG|

## Наводи

Категорија:Баница
Мехмед Ага
Мехмед Ага
Категорија:Урнатини во Македонија
Кирли амам (Банско)

**Кирли амам ** — поранешен амам кој се наоѓал во селото Банско, Општина Струмица.

Амамот бил изграден на западниот дел од селото јужно од старата црква Св. 40 Севастиски маченици и турбето на Меси Беј. Според  колективната  меморија  на жителите од селото со исламска вероисповед, бањата била изградена како семеен амам од богатиот турчин Меси Бег најверојатно во 19 век кои според легендата имал голем имот. Овој бег заради своето богатство бил прочуен, но по повикот од турската власт бил повикан во Цариград поради не давањето објаснување за своето богатство бил убиен.

Амамот има квадратна основа и е со димензии 9х9 метри. Ѕидовите се со дебелина од 90 см, а влезот е со висина од 1,70 см. ширина 80 см. е поставен на северниот ѕид. Внатрешноста е во многу лоша состојба, но сепак видливо е за оплеменување на ентериерот се користени сина, црвена боја сина за куполата и црвена за под куполата.

Градењето на објектот било извршено со грубо обработен камен вар и тула. Во ентериерот поради обрушените делови од куполата не е можно да се видат функционални елементи, но северно главниот ѕид видлива е вентилацијска цевка тубус од печена земја. Куполата лежи врз лакови кои се изведени пластично од печена тула и се нагласени. Амамот зафака површина од 81 метар, а ѕидовите сочувани во висина од 9 метри. Поради оддалеченоста од термалните извори амамот користел загреана вода од блискиот извор – Бабјак, а на оваа упатуват обрушените делови од архитектура која била во состав на амамот северо – западно од влезот.

## Наводи

Категорија:Бањи во Банско
Категорија:Отомански амами во Македонија
Категорија:Поранешни бањи во Македонија
Мал амам (Банско)

**Мал амам**— поранешен амам кој се наоѓал во селото Банско, Општина Струмица.

Овој амам бил изграден јужно од Ески амамот и бил изграден над јужниот ѕид на просторијата со голем базен на Римската терма.

Според фотодокументацијата пре  отстранувањето на овој амам кој налегнувал скоро по целата должина на ѕидовите, амамот имал правоаголна основа која била преградена на средишниот дел така што се состоел од две простории. За кровниот покривач не се сочувани податоци но пред остранувањето на неговиот северен дел во 1996 година заради акцентирање на Римската терма, видливо е дека имал кади и ниски клупи обложени со бел мермер гуртни и под од плоснати плочи поврзани со хоросан малтер.

Амамот бил ѕидан од камен и варов малтер, и веројатно бил изграден во 18 или во 19 век, а користел термална вода од изворот јужно од него. За влезовите не се сочувани податоци поради големите оштетувања.

## Наводи

Категорија:Бањи во Банско
Банско
Банско
Категорија:Урнатини во Македонија
Амам Саланха (Банско)

**Амамот Саланха** — поранешен амам кој се наоѓал во селото Банско, Општина Струмица.

Амамот билизграден источно од Римската терма и за него не се сочувани податоци од кого е изграден. Поставен е на закосен терен и е со правоаголна основа. Јужната страна на објектот заробена од еродирана земја. Во внатрешноста на амамот е изведен базен длабок 140 см во кој се влегувало со скалички.

Купола лежи на пандантифи со мали кружни отвори кои ја обезбедувале светлоста. Врз куполата во поново време заради оштетувањата и задржување на топлината е изведен лимен покрив поставен врз челична конструкција. Во внатрешноста на амамот изведени се ниши, а мал прозор е присутен на северниот ѕид. Амамот е со димензии 5х5метри и заедно со новите прудружни простории кои се изградени во 1960 година западно од влезот и служат за соблекувална и заедно со нив зафаќа површина од околу 33 метри квадратни.

Димензиите на базенот се: 3,4х3,4 метри, а куполата е со пречник од 4 метри, додека дебелината на ѕидовите изнесува 90 см. Висината на влезот е 1,70 см а ширина 70 см. Објектот се снабдувал со термална вода од многуте врела топла и ладна во околината која била доведувана со цевки од извори западно од него.

Имајќи ги предвид конструктивните елементи во ентериерот близината на врелата кои се наоѓат во близина на амамот и големината не се исклучува можноста дека првобитно амамот бил граден како семеен во 17 век.

## Наводи

Категорија:Бањи во Банско
Банско
Банско
Калифорниски морски лавови

**Калифорниски морски лавови** () —  морски лавови од то на ушестите фоки (*Otariidae*) од редот на ѕверовите (*Carnivora*). Ги опфаќа три а, од кои еден е неодамна изумрен:

**Z. californianus*: калифорниски морски лав
**Z. japonicus*: јапонски морски лав †
**Z. wollebaeki*: галапагошки морски лав

## Галерија

Податотека:Sealion052006.JPG|Калифорниски морски лав
Податотека:Zalophus japonicus.JPG|Јапонски морски лав
Податотека:Zalophus californianus wollebaeki.JPG|Галапагошки морски лав


## Наводи

## Надворешни врски

* 

Категорија:Ушести фоки
Рак на простата

**Рак на простата** (латински: *Carcinoma prostatae*) - злоќудно заболување на простатата, жлезда кај машкиот репродуктивен систем. Повеќето канцери на простатата се спорорастечки; сепак, во некои случаи можат да растат релативно брзо. Канцер-клетките може да се прошират од простатата во други делови од организмот, особено во коските и лимфните јазли. Првично може да нема симптоми. Во подоцните стадиуми, може да доведе до тешкотии во мокрењето, крв во урината или болка во карлицата, грбот, или при мокрење. Слични симптоми покажува и бенигна хиперплазија на простатата. Други симптоми во подоцните стадиуми се чувство на замор поради ниското ниво на црвени крвни клетки.

Фактори кои го зголемуваат ризикот за појава на рак на простатата се возраста, семејна историја на болеста, и расата. Околу 99% од случаите се појавуваат кај мажи над 50 години. Ако роднина од прво колено боледувал од рак на простатата ризикот за појава се зголемува за два до трипати. Во САД, почеста е појавата кај афроамериканското население во споредба со белото население. Други фактори за појава вклучуваат исхрана богата со процесирано месо, црвено месо или млечни производи или исхрана сиромашна со одредени видови на зеленчук. Откриена е поврзаност на гонорејата со зголемен ризик за појава на рак на простатата, но причината за оваа поврзаност не е идентификувана. Зголемен ризик е исто така поврзан со BRCA-мутациите. Карциномот на простата се дијагностицира со биопсија. Потоа може да се изведе медицинско снимање со цел да се утврди дали канцерот се проширил во други делови од организмот.

## Фактори на ризик
Ракот на простатата е најчестото злоќудно заболување кај мажите во развиените земји и претставува најголем здравствен проблем кај мажите во втората и во третата животна доба. Оваа болест е најчеста кај мажите на возраст над 70 години, а многу ретко се јавува на возраст под 40 години.

Најчести фактори на ризик за појава на оваа болест се: начинот на исхрана, режимот на живот, пушење, стрес, пиење алкохол, како и наследните фактори. Ако роднина од прво колено (татко или брат) боледувал од рак на простатата, ризикот за појава на оваа болест кај останатите машки членови на семејството се зголемува за двапати.
## Дијагностика и терапија
За рано откривање на ракот на простатата се препорачуваат редовни годишни уролошки прегледи со ултразвук и анализа на присуството на специфичниот антиген во крвта - PSA (Prostate-specific antigen).

Лекувањето на ракот на простатата вклучува оперативен зафат, придружен со радиотерапија или хемотерапија, како и примена на одредени лекови.

## Наводи

## Надворешни врски

Категорија:Карцином
Категорија:Злоќудни заболувања
Категорија:Рак
Зу сан ли

**Зу сан ли** - точка под чашката на коленото којашто се користи во Источната медицина.

## Функции на Зу сан ли
Според кинеската и јапонската традиционална медицина, човекот има 365 точки и 12 главни меридијани. Точката „зу сан ли“ се наоѓа под чашката на коленото, во вид на мало вдлабнување меѓу коските. Во Кина, таа е позната како точка на долговечноста, а во Јапонија како точка на стотина болести.

Според јапонската традиционална медицина, оваа точка:
* ја контролира работата на долната половина на телото
* ја контролира работата на ’рбетниот мозок во деловите што се одговорни за функционирањето на гастроинтестиналниот тракт, половите органи, бубрезите и надбубрежната жлезда.

Оттука, според јапонската традиционална медицина, секојдневното масирање на оваа точка помага во лекувањето на многу болести, како: запек, гастритис, инконтиненција, икавица. Исто така, се верува дека масажата на оваа точка ги има и следниве поволни ефекти: го нормализира крвниот притисок, ги нормализира гликозата и инсулинот, го регулира имунитетот, го подобрува варењето, ги намалува последиците од мозочен удар итн.
## Масажа на Зу сан ли
Притоа се препорачува точката да се масира наутро, и тоа девет пати со кружни движења во насоката на стрелката на часовникот, во траење од 10 минути на секоја нога. Пред масажата, човекот треба да заземе удобна седечка положба, да го смири дишењето и да навлезе во состојба на хармонија. Точката може да се масира со прстите или со помош на зрно од ориз, зоб или други житарки. Исто така, се верува дека најдобар ефект се постигнува ако масирањето на оваа точка се врши за време на млада месечина.
## Наводи

Категорија:Алтернативна медицина
Келераба

**Келераба** или **алабаш** (латински: *Brassica oleracea var. gongylodes*) - двегодишно растение што се употребува како зеленчук во исхраната, вид зелкова култура.

## Распространетост
Келерабата е омилена во Германија и во Индија, а најмногу се одгледува во Северна и Западна Европа, од каде што потекнува. Таа е култивирана сорта на дивата зелка, а името потекнува од германските зборови за зелка (*kohl*) и репка (*rube*), бидејќи потсетува на овие две билки.

## Градба и состав
Структурата и вкусот на келерабата се слични на срцевината на зелката, но постојат неколку сорти келераба, кои се разликуваат по вкусот и по бојата (од светлозелена до темновиолетова). Келерабата (лисјата и стеблото) се јаде само додека е млада, а плодот е сочен, мек и вкусен. Таа е богата со витамин Ц (62 милиграми во 100 грама плод), а содржи и провитамин А, фосфор, калциум, железо, бакар, манган, магнезиум, тиамин, ниацин, пантотенска киселина и фолна киселина; содржи малку калории - 6,2% јаглехидрати и 1,7% белковини.

## Наводи

Категорија:Зеленчук
Категорија:Германизми
Ноцебо

**Ноцебо** — ефект на способност на негативните уверувања и укажувања да предизвикаат штетни појави во организмот.
## Појава
Ефектот „Ноцебо“, кој е спротивен на ефектот „плацебо“, го добил името во 1961 година. Овој ефект не е доволно проучен и не се познати причините и механизмите на неговото дејствување. Ефектот „ноцебо“ настанува во следниве ситуации:
* Во непосредната интеракција на докторот или експертот со пациентот. Притоа, колку повеќе пациентот му верува на докторот, толку е посилен овој ефект. На пример, ако докторот постави лоша дијагноза и даде негативна прогноза за пациентот, неговата состојба навистина се влошува, иако почетната дијагноза не била точна.
* Општите уверувања и очекувања на пациентот, независно од конкретната состојба.
* Очекувањата и уверувањата што настанале во одредени групи.

Некои научни истражувања на моќта на ефектите „плацебо“ и „ноцебо“ покажале дека првиот ефект дејствува во 33-55% до случаите, додека вториот ефект се потврдил кај 55-100% до случаите. Тоа покажува дека пациентите се поподложни на негативната отколку на позитивната сугестија. Така, во еден експеримент, на доброволците им било кажано дека во главата ќе им пуштат струја со низок напон и дека тоа може да предизвика главоболка. Притоа, струјата воопшто не била пуштена, но две третини од доброволците добиле главоболка. Во друг експеримент, на група пациенти во една болница им била дадена шеќерна вода за која тие мислеле дека е средство за повраќање и дури 80% до нив навистина ја повратиле водата. Најпосле, во три медицински центри биле вршени истражувања со примена на „аспирин“ при што во два центри на пациентите им било укажано дека е можно да добијат мачнина во желудникот, додека во третиот центар, пациентите не биле предупредени. Потоа, проверката на резултатите покажала дека во двата центри, каде пациентите биле предупредени, контраиндикациите на лекот биле трипати почести.

## Наводи

Категорија:Фармацевтска хемија
Категорија:Истражувачки методи
Категорија:Медицинска етика
Категорија:Медицински поими
Категорија:Зборови што ги нема во ТРМЈ
Категорија:Латинизми
Социјална фобија

**Социјална фобија** - анксиозно нарушување што се манифестира како непријатност од присуство на други луѓе, било да се поединци или група луѓе.

## Манифестирање
Социјалната фобија е еден од најчестите типови анксиозност. Притоа, поединецот чувствува страв од можноста да се биде посрамотен или понижен во ситуации каде е изложен на погледите на други луѓе. Овој страв е поголем од вообичаената трема која се јавува кај повеќето луѓе при јавни настапи. Кај социјалната фобија, стравот се изразува како: страв од поцрвенување, страв дека некој нè набљудува додека работиме, страв од започнување разговор, страв од учество во мали групи, страв од разговор со некој авторитет, страв од љубовни состаноци, страв од одење на забави, страв од потпишување документи итн.

Кај социјалната фобија се присутни два вида негативни мисли: дека ќе погрешиме и дека другите ќе го видат тоа. Исто така, луѓето кои страдаат од социјална фобија премногу се оптоварени со мислењето на другите. Социјалната фобија се развива уште во раната адолесценција. Професионалната помош опфаќа постојана когнитивно-бихејвиорална терапија, со помош на следниве техники: релаксација, излагање и бихејвиорални експерименти. Исто така, терапијата може да вклучи и обука на социјални вештини и асертивност.

## Наводи

## Надворешни врски

Категорија:Фобии
Категорија:Психологија
Анастасија Богдановски

**Анастасија Богдановски** - македонска пливачка.
## Животопис
Анастасија живее во Фанвуд, Њу Џерси, а студира биомедицинско инженерство на Универзитетот „Џон Хопкинс“ во Балтимор.
## Кариера
### Светско првенство 2015
На светското првенство во Казан, одржано во август 2015 година, Богдановски го освоила 35. место на трката на 100 метри слободен стил и ја обезбедила олимписката Б-норма. Притоа, постигнала време од 56,12 секунди, со што поставила нов рекорд на Македонија, соборувајќи го претходниот свој рекорд за 24 стотинки. Претходно, таа поставила рекорд и на трката на 200 метри слободен стил, со време од 2 минути, една секунда и 280 стотинки.
## Наводи

Категорија:Македонски пливачи
Категорија:Родени во 1993 година
Розацеа

**Розацеа** - хронично заболување на кожата на лицето.
## Симптоми
Розацеата се изразува преку појава на црвенило на лицето, придружено со испукани капилари и гнојни брончиња. Не постои јасна причина за настанувањето на ова заболување, но дефинитивно се должи на претераната реактивност на капиларите, на претераниот одбранбен и воспалителен одговор на кожата на вообиачените дразби и на присуството на одредени паразити во поголем број. Најчесто се јавува кај жените на средна возраст, со нежен, светол тен на кожата.

На почетокот, розацеата се појавува во вид на минливо, краткотрајно црвенило на лицето, обично по влегување во топла просторија, по изложеност на сонце и по јадење лута или зачинета храна или пиење топли напивки. Исто така, црвенилото се појавува и при најмало возбудување и стрес, а со текот на времето, црвенилото трае подолго и, најпосле, станува постојана појава на лицето. Оваа прва фаза може да трае од неколку месеци до неколку години, со повремена појава на ситни гнојни брончиња, кои наликуваат на акни. Постојаното црвенило е последица на проширените крвни садови во кожата на лицето, кои поради постојаното наизменично стегање и опуштање ја губат еластичноста и стануваат трајно проширени.
## Терапија
Распуканите капилари се третираат со васкуларни ласери со одредена должина на брановите, која се апсорбира само од хемоглобинот во крвните садови, така што ласерската енергија се претвора во топлотна и капиларите се затвораат. Овие третмани вообичаено се преземаат во постудено време, т.е. во есен, зима или рана пролет. Исто така, може да се користат лековити кремови и кремови за нега на лицето, како и антибиотици и ретиноиди. Сепак, бидејќи станува збор за хронично заболување, не постои трајно решение, туку само се контролираат симптомите.

## Наводи

## Надворешни врски

Категорија:Болести на кожата
Категорија:Дерматози
Давиде Астори

**Давиде Астори** (роден на  во Сан Џовани Бјанко - починал на  во Удине) — поранешен италијански фудбалер кој играл на позиција одбрана

Својата младинска фудбалска кариера ја започнал во екипата на Понтисола. Во периодот од 2006 до 2008 година бил член на Милан, за кој не одиграл ниту еден натпревар, за да во 2008 година потпипше за Каљари. За Каљари имал 174 настапи и постигнал три погодоци. Во сезоната 2014-2015 натпаувал како позајмен во екипата на Рома, а во 2015 се преселил во Фјорентина најпрво на заем до крајот на сезоната 2015-2016 а потоа потпишал и перманентен договор.

Астори своето репрезентативно деби за Италија го направил во 2011 и ја претставувал својата земја 14 пати, постигнувајќи еден гол.

Астори починал од срцев удар на 31-годишна возраст, во Удине кога бил пронајден мртов во неговата хотелска соба пред натпреварот на својот клуб против Удинезе, на 4 март 2018 година.

Категорија:Италијански фудбалери
Категорија:Фудбалери на Милан
Категорија:Фудбалери на Каљари Калчо
Категорија:Фудбалери на ФК Рома
Категорија:Фудбалери на ФК Фјорентина
Категорија:Фудбалери во Серија А